Siseministri KÄSKKIRI	10.02.2010nr 42	

	
Siseministri 30.11.2006 käskkirja nr 541 „Õigusaktide eelnõude menetlemise kord “ muutmine

	
Vabariigi Valitsuse 11. mai 2004. a määruse nr 185 „Siseministeeriumi põhimäärus“ § 20 lõike 2 punkti 2 alusel muudan siseministri 30.11.2006 käskkirja nr 541 „Õigusaktide eelnõude menetlemise kord “ järgmiselt:	
	
1. Tunnistan kehtetuks käskkirja punktid 8, 9, 14, 17 ja 18.

2. Muudan käskkirja punkti 27  ja sõnastan selle järgmiselt:

“Enne seaduseelnõu või Vabariigi Valitsuse määruse eelnõu edastamist Riigikantseleile Vabariigi Valitsuse istungi päevakorda arvamiseks saadetakse eelnõu vajadusel elektrooniliselt Riigikantselei õigusloomeosakonnale eelekspertiisi.”

3. Muudan käskkirja punkti 29 ja sõnastan selle järgmiselt:

„29. Seaduseelnõu Riigikokku jõudmisel tagab ministeeriumi esindatuse eelnõu menetleva Riigikogu juhtivkomisjoni juures eelnõu väljatöötanud ministeeriumi osakond“.

4. Muudan käskkirja punkti 32 ja  sõnastatan selle järgmiselt:

„ 32. Ministeeriumile e-õiguse kaudu kooskõlastamiseks saadetud õigusakti eelnõu suunab õigus- ja haldusosakonna juhataja vastava valdkonna asekantslerile, kes edastab õigusakti eelnõu  ministeeriumi osakonnale, kelle valdkonda eelnõu kuulub. Kokkuleppel edastatakse eelnõu otse vastavasse osakonda või ministeeriumi vastavale õigusnõunikule.“

5. Käskkirja rakendatakse tagasiulatuvalt alates 1. veebruarist 2010. 

(allkirjastatud digitaalselt)	
Marko Pomerants